open-index/open-wikipedia-markdown huggingface dataset:
สาธารณรัฐปกครองตนเองสังคมนิยมโซเวียตตาตาร์

**สาธารณรัฐปกครองตนเองสังคมนิยมโซเวียตตาตาร์** (; ) เป็นสาธารณรัฐปกครองตนเองของสหพันธ์สาธารณรัฐสังคมนิยมโซเวียตรัสเซีย มติจัดตั้งสาธารณรัฐได้ลงนามเมื่อวันที่ 27 พฤษภาคม ค.ศ. 1920 และประกาศจัดตั้งสาธารณรัฐเมื่อวันที่ 25 มิถุนายน ค.ศ. 1920 สาธารณรัฐมีคาซันเป็นเมืองหลวง

ดินแดนของสาธารณรัฐปกครองตนเองสังคมนิยมโซเวียตตาตาร์ เป็นส่วนหนึ่งของเขตผู้ว่าการคาซัน ซิมบีร์สค์ และอูฟา ของจักรวรรดิรัสเซียก่อนการปฏิวัติเดือนตุลาคม ค.ศ. 1917

* ค.ศ. 1920: สาธารณรัฐปกครองตนเองสังคมนิยมโซเวียตตาตาร์
* ค.ศ. 1990: สาธารณรัฐสังคมนิยมโซเวียตตาตาร์
* ค.ศ. 1992: สาธารณรัฐตาตาร์สตาน

## บุคคลสำคัญ
*Gabdulkhay Akhatov – ศาสตราจารย์และนักเติร์กวิทยา
*โซเฟีย กูไบดูลินา – นักแต่งเพลง
*Culpan Khamatova – นักแสดงภาพยนตร์ ละคร และโทรทัศน์
*Mintimer Shaimiev – นักการเมือง เลขาธิการคนแรกของคณะกรรมการภูมิภาคตาตาร์พรรคคอมมิวนิสต์แห่งสหภาพโซเวียต
*โบริส เยลต์ซิน – ประธานาธิบดีคนแรกของรัสเซีย (ค.ศ. 1991–1999)
*Röstäm Yaxin – นักแต่งเพลง
*ราวิล มากานอฟ – ประธานลูคออย (2020–2022)
*วาเลรี เกราซีมอฟ – ผู้บัญชาการศูนย์เสนาธิการทหารรัสเซีย

## ดูเพิ่ม
*ทุพภิกขภัยในตาตาร์สตาน ค.ศ. 1921–1925
*พรรคคอมมิวนิสต์แห่งสาธารณรัฐตาตาร์สตาน
*เลขาธิการพรรคคอมมิวนิสต์ตาตาร์สตาน

## อ้างอิง

หมวดหมู่:สาธารณรัฐปกครองตนเองของสหพันธ์สาธารณรัฐสังคมนิยมโซเวียตรัสเซีย
หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:อดีตสาธารณรัฐสังคมนิยม
การผนวก

ในกฎหมายระหว่างประเทศ **การผนวก** () คือการเข้ายึดครองและการอ้างสิทธิ์ตามกฎหมายเหนือดินแดนของรัฐหนึ่งโดยรัฐอื่น ซึ่งโดยปกติจะเกิดขึ้นภายหลังจากการยึดครองทางทหารในดินแดนนั้น ๆ ภายใต้กฎหมายระหว่างประเทศในปัจจุบัน โดยทั่วไปถือว่าเป็นการกระทำที่ผิดกฎหมาย การผนวกเป็นการกระทำฝ่ายเดียวที่ดินแดนถูกยึดและครอบครองโดยรัฐหนึ่ง ซึ่งแตกต่างจากการพิชิตประเทศอื่นอย่างสมบูรณ์ และยังแตกต่างจากการยกหรือโอนดินแดน ซึ่งเป็นการมอบหรือขายดินแดนผ่านสนธิสัญญา

การผนวกสามารถถือว่าชอบด้วยกฎหมายได้ หากได้รับการยอมรับโดยทั่วไปจากรัฐอื่น ๆ และองค์กรระหว่างประเทศ

การที่การผนวกเป็นการกระทำที่ผิดกฎหมาย หมายความว่า รัฐที่ดำเนินการกระทำดังกล่าวจึงมักจะหลีกเลี่ยงการใช้คำว่าการผนวกในการอธิบายถึงการกระทำของตน ในกรณีการผนวกที่ยังไม่มีข้อยุติในปัจจุบันโดยอิสราเอล โมร็อกโก และรัสเซีย รัฐเหล่านี้ต่างก็หลีกเลี่ยงที่จะระบุลักษณะการกระทำของตนว่าเป็นเช่นนั้น

## รายชื่อการผนวก
* การผนวกไครเมียโดยจักรวรรดิรัสเซีย (ค.ศ. 1783)
* การผนวกรีวกีวโดยจักรวรรดิญี่ปุ่น (ค.ศ. 1879)
* การผนวกนครเชียงใหม่ของสยาม (ค.ศ. 1894)
* การผนวกสาธารณรัฐฮาวายของสหรัฐ (ค.ศ. 1900)
* การผนวกอาณาจักรปัตตานีของสยาม (ค.ศ. 1906)
* การผนวกเขมรส่วนในโดยอินโดจีนของฝรั่งเศส (ค.ศ. 1907)
* การผนวกบอสเนียและเฮอร์เซโกวีนาโดยจักรวรรดิออสเตรีย-ฮังการี (ค.ศ. 1908)
* การผนวกเกาหลีโดยจักรวรรดิญี่ปุ่น (ค.ศ. 1910)
* การผนวกออสเตรียโดยนาซีเยอรมนี (ค.ศ. 1938)
* การผนวกเชโกสโลวาเกียโดยนาซีเยอรมนี (ค.ศ. 1938)
* การผนวกกลุ่มรัฐบอลติกโดยสหภาพโซเวียต (ค.ศ. 1940)
* การผนวกเวสต์แบงก์โดยจอร์แดน (ค.ศ. 1950)
* การผนวกทิเบตโดยสาธารณรัฐประชาชนจีน (ค.ศ. 1951)
* การผนวกเยรูซาเลมตะวันออกโดยอิสราเอล (ค.ศ. 1967)
* การผนวกติมอร์ตะวันออกโดยอินโดนีเซีย (ค.ศ. 1976)
* การผนวกไครเมียโดยสหพันธรัฐรัสเซีย (ค.ศ. 2014)
* การผนวกภาคใต้และภาคตะวันออกของยูเครนเข้ากับรัสเซีย (ค.ศ. 2022)

## ดูเพิ่ม
* จักรวรรดินิยม
* อุดมการณ์เรียกร้องดินแดนของชนชาติเดียวกัน

## อ้างอิง


หมวดหมู่:กฎหมายระหว่างประเทศ
หมวดหมู่:ภูมิศาสตร์การเมือง
หมวดหมู่:อำนาจอธิปไตย
หมวดหมู่:จักรวรรดินิยม
สังคมเกษตรกรรม

**สังคมเกษตรกรรม** หรือ **สังคมการเกษตร** ( หรือ ) คือชุมชนใด ๆ ที่มีเศรษฐกิจตั้งอยู่บนพื้นฐานของการผลิตและดูแลรักษาพืชไร่และที่ดินเกษตรกรรม อีกวิธีหนึ่งในการนิยามสังคมเกษตรกรรมคือการดูว่าผลผลิตทั้งหมดของประเทศนั้นอยู่ในเกษตรกรรมเป็นจำนวนเท่าใด ในสังคมเกษตรกรรม การเพาะปลูกที่ดินเป็นแหล่งความมั่งคั่งหลัก สังคมดังกล่าวอาจยอมรับทางดำรงชีพและนืสัยการทำงานอื่นแต่จะเน้นย้ำความสำคัญของการเกษตรและการทำฟาร์ม สังคมเกษตรกรรมมีอยู่ในส่วนต่าง ๆ ของโลกย้อนหลังไปถึง 10,000 ปีที่แล้วและยังคงมีอยู่ในปัจจุบัน สังคมเหล่านี้เป็นรูปแบบการจัดระเบียบทางเศรษฐกิจสังคมที่พบได้บ่อยที่สุดตลอดช่วงเวลาส่วนใหญ่ในประวัติศาสตร์ที่ถูกบันทึกไว้ของมนุษย์

สังคม
หมวดหมู่:ประวัติศาสตร์เกษตรกรรม
อังเดร เชส

เชนช์ แบร์โรว์ (เกิดเมื่อวันที่ 22 เมษายน ค.ศ. 1989) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อบนเวทีว่า อังเดร เชส (มักถูกเรียกว่า มิสเตอร์เชส)

## เส้นทางอาชีพ
### วงการอิสระ
ก่อนจะมาอยู่ WWE, Chance Barrow ใช้ชื่อในวงการมวยปล้ำอิสระว่า Harlem Bravado โดยเป็นหนึ่งในทีม The Bravado Brothers คู่กับพี่ชายของเขา Lancelot Bravado (Houston Barrow)
ทั้งคู่เป็นแท็กทีมชื่อดังในวงการอินดี้ โดยเฉพาะในค่าย Ring of Honor (ROH), Evolve, และ Dragon Gate USA
พวกเขามีสไตล์แท็กทีมแบบเทคนิคและคอมเมดี้ผสมผสานกัน และเคยคว้าแชมป์แท็กทีมจากหลายค่ายอิสระ 

### เส้นทางใน WWE
Barrow เซ็นสัญญากับ WWE ในปี 2021 และถูกส่งเข้า NXT โดยใช้ชื่อใหม่ว่า Andre Chase
เขาเปิดตัวในฐานะครูหรืออาจารย์ผู้เข้มงวด แต่มีอารมณ์ขันและนิสัยชอบสอนผู้อื่น ภายใต้กิมมิก “Chase University (Chase U)” — มหาวิทยาลัยสมมติที่เขาเป็นอาจารย์ใหญ่

Chase U กลายเป็นหนึ่งในกลุ่มที่แฟน ๆ ชื่นชอบใน NXT เพราะมีความตลก ผสมความจริงจัง และมีเคมีระหว่างสมาชิกที่ลงตัว
สมาชิกสำคัญของกลุ่มได้แก่:
Andre Chase – ผู้นำ / อาจารย์ใหญ่
Thea Hail – นักเรียนหญิงผู้กระตือรือร้น
Duke Hudson – นักเรียนชายผู้เฉลียวฉลาด
Jacy Jayne – เข้าร่วมภายหลังในฐานะเพื่อนของ Thea
Chase U ถูกมองว่าเป็นทั้งทีมขำขันและทีมแท็กทีมที่มีศักยภาพจริง โดย Andre Chase มักจะตะโกนคำว่า “That’s a teachable moment!” หลังจากให้บทเรียนแก่คู่ต่อสู้

## ลักษณะเฉพาะ
กิมมิก: อาจารย์หัวร้อนที่จริงใจต่อศิษย์
ท่าไม้ตาย: “Fratliner” (Flatliner)
บุคลิก: ผสมระหว่างความตลก, การสอน, และความฮาร์ดคอร์แบบไม่คาดคิด

## เกร็ดน่าสนใจ
Andre Chase เคยปล้ำใน ญี่ปุ่น กับค่าย Pro Wrestling NOAH สมัยเป็น Harlem Bravado
เขาเป็นหนึ่งในนักมวยปล้ำที่ WWE ปล่อยให้ใช้คาแรกเตอร์คอมเมดี้ได้อย่างอิสระ
แฟน ๆ หลายคนมองว่า “Chase U” คือหนึ่งในไอเดียสุดสร้างสรรค์ของยุค NXT 2.0

## แชมป์และรางวัล
***[[All Star Wrestling]]**
**ASW British Heavyweight Championship (1 time)
***Battle Zone**
**Battle Zone United States Championship (1 time)
***[[Dragon Gate USA]]**
**Open the United Gate Championship (1 time) – with Lancelot Bravado
***[[Full Impact Pro]]**
**FIP Tag Team Championship (1 time) – with Lancelot Bravado
****[[Pro Wrestling Illustrated]]***
**Ranked No. 281 of the top 500 wrestlers in the *[[PWI 500]]* in 2012
***[[Premiere Wrestling Xperience]]**
**PWX Tag Team Championship (2 times) – with Lancelot Bravado
***Wrestle Force**
**Wrestle Force Tag Team Championship (1 time) – with Lancelot Bravado
***[[WWE]]**
**NXT Tag Team Championship (2 times) – with Duke Hudson (1) and Ridge Holland (1)

## อ้างอิง

## แหล่งข้อมูลอื่น

* 

หมวดหมู่:นักมวยปล้ำอาชีพชาวอเมริกัน
เททัม แพ็กซ์ลีย์

นาตาลี ไบเดลไชร์ส (สกุลเดิม ฮอลแลนด์) หรือที่รู้จักกันดีในชื่อบนสังเวียนว่า เททัม แพ็กซ์ลีย์ (Tatum Paxley) เป็นนักมวยปล้ำอาชีพชาวอเมริกัน เธอได้เซ็นสัญญากับ WWE และขึ้นปล้ำอยู่ในแบรนด์ NXT โดยเป็นสมาชิกของกลุ่ม The Culling เป็นแชมป์หญิง NXT

## เส้นทางอาชีพ
ก่อนมาลุยมวยปล้ำ เธอมีพื้นฐานด้าน เชียร์ลีดเดอร์ และ เพาเวอร์ลิฟติ้ง (Powerlifting)

เธอเคยเป็นแชมป์เพาเวอร์ลิฟติ้งของ USA Powerlifting (USAPL) 2 ครั้ง (ปี 2019 และ 2021)

ใน WWE / NXT เธอเริ่มต้นเป็นสมาชิกของกลุ่ม Diamond Mine และจับคู่กับ Ivy Nile

เธอได้มีการเปลี่ยนแปลงบุคลิก (Character) หลายครั้ง เช่น ในช่วงปลายปี 2023 เธอเริ่มมีบทเป็นตัวละคร “คลั่งไคล้” (deranged / obsessed) ต่อ Lyra Valkyria

บางช่วงเธอเป็นฝ่าย “ดี” (face) ช่วย Lyra จากการถูกทำร้าย

แต่จากนั้นเธอก็กลับมาเป็นฝ่ายร้าย (heel) ประกาศว่าเธอที่ไล่ตาม Valkyria ก็เพราะ Valkyria เป็นแชมเปี้ยน และอยากได้ตำแหน่งนั้นเอง

เธอเข้าร่วมแมตช์หลายรูปแบบ เช่น แมตช์แบบ “Triple Threat” ชิงแชมป์หญิงของ NXT

เธอเคยถูกวิพากษ์ว่านำสไตล์การแต่งตัวหรือตัวละครที่มีอารมณ์ “โศก / อารมณ์มืด” (gothic / dark) มาใช้ ซึ่งได้รับแรงบันดาลใจบางส่วนมาจากนักมวยปล้ำชื่อ Daffney

## ชีวิตส่วนตัว
ประกาศหมั้นกับนักมวยปล้ำคนหนึ่งชื่อ Randy José Beidelschies (ในวงการชื่อ Javier Bernal) เมื่อวันที่ 17 กันยายน 2023

แต่งงานกันแล้วเมื่อวันที่ 28 กันยายน 2024

## ผลงานแชมป์ความสำเร็จ
* ***[[Pro Wrestling Illustrated]]***
** Ranked No. 141 of the top 250 female wrestlers in the *[[PWI Women's 250]]* in 2024
* **[[WWE]]**
** NXT Women's Championship (1 time)
** NXT Women's North American Championship (1 time)
** NXT Year-End Award (1 time)
*** Moment of the Year (2025) – Winning the NXT Women's Championship at NXT Halloween Havoc

## อ้างอิง

หมวดหมู่:นักมวยปล้ำอาชีพหญิงชาวอเมริกัน
แม่น้ำดึมบอวิตซา

**ดึมบอวิตซา** (; ) เป็นแม่น้ำในประเทศโรมาเนีย มีต้นธารอยู่ในช่องเขากูร์เมอตูรา ออตีกูลุย (Curmătura Oticului) ซึ่งเป็นช่องเขาระหว่างเทือกเขาอีเยเซอร์กับเฟอเกอรัชหลัก แม่น้ำสายนี้ไหลผ่านเมืองใหญ่คือบูคาเรสต์ เมืองหลวงของโรมาเนีย และไหลไปบรรจบกับแม่น้ำอาร์เกชที่ใกล้กับบูเดชต์ ในเทศมณฑลเกอเลอราชี มีความยาวรวม  ขนาดพื้นที่ชุ่มน้ำ 

## ชื่อ
ชื่อ Dâmbovița มีที่มาจากภาษาสลาวิก จากรากร่วมคำว่า ** (дѫбъ) แปลว่า "ต้นโอ๊ก" ซึ่งมีที่มาจากในอดีตแม่น้ำสายนี้ไหลผ่านป่าต้นโอ๊กในที่ราบวัลลาเกีย 

## ในบูคาเรสต์
เป็นเวลาหลายศตวรรษที่แม่น้ำดึมบอวิตซาเป็นแหล่งน้ำดื่มหลักของบูคาเรสต์ แม้ว่าในอดีตจะมีบ่อน้ำบาดาลอยู่หลายสิบแหล่ง แต่น้ำส่วนใหญ่ในเมืองแจกจ่ายผ่านทางผู้ขนน้ำ

ปรัมปราพื้นถิ่นบอกเล่าว่าน้ำของแม่น้ำมี "รสหวาน" และในช่วงต้นศตวรรษที่ 18 อันตน มาเรีย เดล ชีอาโร บรรยายน้ำของดึมบอวิตซาว่า "นุ่มเบาและสะอาด" กระนั้น ในปลายศตวรรษที่ 18 หลังการเพิ่มขึ้นของประชากรในบูคาเรสต์ น้ำของแม่น้ำเริ่มสกปรก และระบบผันน้ำต้องถูกนำมาใช้ โดยเริ่มมีมาอย่างน้อยตั้งแต่สมัยของเจ้าชายแห่งวัลลาเกีย อาเล็กซันเดอร์ ยิปซีลันติส

ในอดีต แม่น้ำมักเอ่อล้นท่วมเมือง โดยเฉพาะฝั่งซ้าย หลังน้ำท่วมใหญ่ปี 1775 เจ้าชายยิปซีลันติสได้ดำริให้ก่อสร้างคลองสาขาเพื่อแก้ปัญหานี้ 1813 มีการระบายน้ำออกจากแม่น้ำอยู่สองครั้ง: ครั้งแรกในปี 1883 เพื่อแก้ปัญหาน้ำท่วม  และอีกครั้งในปลายทศวรรษ 1970s เพื่อการวางแผนสร้างเขตใจกลางเมืองและรถไฟใต้ดินบูคาเรสต์ ในปี 1986 มีการก่อสร้างโครงการใหญ่เพื่อป้องกันน้ำท่วมโดยการสร้างเขื่อนตรงระหว่างเขตกรืองัตซี กับ มีลีตารี และการสร้างทะเลสาบมอรีย์

## สถานีบำบัดน้ำเสียกลีนา
ในปี 2011 สถานีบำบัดน้ำเสียกลีนา (Glina) เปิดตัวขึ้นเพื่อแก้ปัญหาน้ำเน่าเสียในแม่น้ำดึมบอวิตซา ถือเป็นโครงการด้านสิ่งแวดล้อมที่ใหญ่ที่สุดของประเทศ สถานีบำบัดน้ำนี้จะบำบัดน้ำที่ไหลผ่านช่องทางที่สร้างอยู่ใต้พื้นแม่น้ำ และบำบัดน้ำให้สะอาดก่อนเข้าสู่ตัวเมืองบูคาเรสต์ โดยบริษัทน้ำตือร์กอวิชเต (Compania de Apă Târgoviște) หลังจากออกจากบูคาเรสต์ แม่น้ำดึมบอวิตซาในอดีตปนเปื้อนอย่างหนัก เนื่องจากน้ําเสียดิบหลายร้อยล้านลูกบาศก์เมตรที่ถูกทิ้งลงในช่องใต้แม่น้ําโดยตรงทุกปี แต่หลังเปิดใช้งานสถานีบำบัดน้ำ คุณภาพน้ำก็เริ่มดีขึ้น

## อ้างอิง

หมวดหมู่:แม่น้ำในประเทศโรมาเนีย
หาดงะปะลี

**หาดงะปะลี** () เป็นชายหาดที่ตั้งอยู่ในรัฐยะไข่ทางตะวันตกของประเทศพม่า ห่างจากเมืองตาน-ดแว ราว 7 กิโลเมตร (4 ไมล์) ถือเป็นจุดหมายปลายทางชายหาดชั้นนำของประเทศพม่า หาดงะปะลีมีความยาวประมาณ 3 ถึง 7 กิโลเมตร ทอดยาวไปตามอ่าวเบงกอล ชื่อของชายหาดที่ออกเสียงว่า “งะ-ปะ-ลี” ว่ากันว่ามีที่มาจาก “นาโปลี” (นาโปลี ประเทศอิตาลี) เชื่อกันว่ามาจากนักเดินทางชาวอิตาลีที่คิดถึงบ้านเกิดของเขา

ชายหาดแห่งนี้ตกอยู่ภายใต้การควบคุมของกองทัพยะไข่ ในวันที่ 24 มิถุนายน พ.ศ. 2567 ระหว่างการรุกของกองทัพยะไข่ในสงครามกลางเมืองพม่าที่กำลังดำเนินอยู่

## อ้างอิง

## แหล่งข้อมูลอื่น
* 
* 

หมวดหมู่:รัฐยะไข่
หมวดหมู่:ชายหาดในประเทศพม่า
หมวดหมู่:สถานที่ท่องเที่ยวในประเทศพม่า
ช้อนจีน

thumb|200x200px|ด้านหน้าและด้านหลังของช้อนจีน
[thumb|200x200px|ช้อนจีนสำหรับใช้ใน[ชามราเม็ง มีรอยบากเพื่อป้องกันไม่ให้จมลงไปในชาม]]
**ช้อนจีน**, **ช้อนแกง**, **ช้อนสั้น** หรือ **บ่วง** หมายถึงช้อนที่ใช้ในการตัก ผสม และนำอาหารเข้าปาก รูปร่างเป็นเหมือนเรือท้องแบนรูปวงรีที่มีส่วนยื่นออกมาจากด้านหนึ่งโดยค่อย ๆ เล็กเรียวลงใช้เป็นด้ามจับ มักทำด้วยเซรามิก

ช้อนแบบนี้นิยมใช้ในจีน รวมถึงพื้นที่ที่ได้รับอิทธิพลจากวัฒนธรรมจีนมายาวนาน เช่น เอเชียตะวันออกเฉียงใต้ โดยเฉพาะประเทศเวียดนาม และในย่านคนจีนทั่วโลก เช่น ประเทศสิงคโปร์ ซึ่งมีชาวจีนโพ้นทะเลอาศัยอยู่เป็นจำนวนมาก สำหรับที่ญี่ปุ่น ช้อนแบบนี้เริ่มมีการนำเข้ามาจากจีนในช่วงยุคเฮอัง

## ชื่อเรียก
ในภาษาจีนเรียกช้อนแบบนี้ว่า **เถียวเกิง** () หรือ **ทางฉือ** () อย่างไรก็ตาม ในไต้หวันใช้คำว่าทางฉือเรียกช้อนโดยรวมทั่วไป

ในภาษาญี่ปุ่นเรียกว่า **เร็งเงะ** (蓮華) ซึ่งเดิมทีแปลว่าดอกบัว เนื่องจากมีลักษณะคล้ายกลีบดอกบัวหลวงที่แตกออกมา

## รูปร่างและการใช้งาน
โดยทั่วไปมักทำด้วยเซรามิก เนื่องจากผลิตจำนวนมากได้ง่าย แม้ว่าจะมีการผลิตด้วยไม้ในบางพื้นที่เช่นกัน และในยุคปัจจุบัน เมื่อพลาสติกขึ้นรูปมีราคาถูกลง ก็มีการทำด้วยพลาสตีกเพิ่มขึ้นอย่างมาก

ช้อนแบบนี้ใช้สำหรับรับประทาน ซุป น้ำแกงของบะหมี่ รวมถึงอาหารจีนที่มีเนื้อนุ่มร่วนเช่น เกี๊ยว เต้าฮวย รวมถึง ข้าวผัด ซึ่งรับประทานด้วยตะเกียบได้ยาก นอกจากนี้ยังใช้ป้องกันไม่ให้น้ำซุปหกเลอะเทอะเวลารับประทานเสี่ยวหลงเปาอีกด้วย

ช้อนจีนยังใช้เป็นส่วนหนึ่งของอาหารญี่ปุ่น บางครั้งใช้ตัก อาหารย่าง และอาหารนึ่ง เช่น ไข่ตุ๋นญี่ปุ่น เพื่อให้มีอาหารขนาดพอดีคำ นอกจากนี้ความต้องการช้อนแบบนี้ในญี่ปุ่นเพิ่มขึ้น เนื่องจากร้านอาหารประเภทบะหมี่ เช่น ราเม็ง และ จัมปง ได้รับความนิยมมากขึ้น

## อ้างอิง

หมวดหมู่:อาหารจีน
หมวดหมู่:ช้อน
บ่วง

**บ่วง** อาจหมายถึง

* เชือกที่ทำเป็นวงสำหรับคล้อง รูดเข้าออกได้
* ช้อนจีน
* บ่วง (ละครโทรทัศน์)
วัดต๋อมกลาง

**วัดต๋อมกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านต๋อม อำเภอเมืองพะเยา จังหวัดพะเยา

วัดต๋อมกลาง หรือ **วัดบ้านต๋อมกลาง** เดิมชื่อ **วัดศรีดอนไชย** ก่อตั้งราว พ.ศ. 2346 โดยพระภิกษุแสนภาพและคณะศรัทธา มีพระพิมสาร เป็นเจ้าอาวาสรูปแรก ได้รับพระราชทานวิสุงคามสีมาเมื่อ พ.ศ. 2350 ต่อมาในสมัยพระภิกษุคำมา ธมมวโส (สอนใจ) เป็นประธานพร้อมด้วยทายกทายิกา ได้ก่อสร้างอุโบสถขึ้น เมื่อ พ.ศ. 2477 โดยใช้ที่ดินก่อตั้งวัด เดิมมีประมาณ 5 ไร่เศษ ต่อมาสร้างถนนตัดผ่าน แยกที่ออกเป็น 2 แปลง จนพ.ศ. 2521 พระภิกษุบุญมี วชิรญาโณเจ้าอาวาสพร้อมด้วยทายกทายิกาได้พร้อมกันซื้อที่ดินด้านทิศเหนือในเนื้อที่ 2 งาน 70 ตารางวา

ภายในวัดมีวิหารจำลองหลังเล็ก ซึ่งแกะสลักด้วยมีภาพจิตรกรรมของโบราณ ซึ่งพระพิมสารเป็นผู้สร้าง นายแสงภาพเป็นประธานเจ้าภาพ สร้างเมื่อจุลศักราช 1216 ตรงกับพุทธศักราช 2397 ชิ้นงานวิหารจำลองทำจากไม้สักทั้งหลัง ประดับกระจกสี และดีบุก นอกจากนั้นวัดยังมีพิพิธภัณฑ์ผ้ายันต์โบราณยักษ์ ได้สร้างขึ้นมาตั้งแต่ปี พ.ศ. 2553 โดยมีพระอาจารย์สมศักดิ์ สิริมังคโล อดีตเจ้าอาวาสและอดีตเจ้าคณะตำบลบ้านต๋อม เป็นผู้ริเริ่มก่อสร้าง พิพิธภัณฑ์รวบรวมเก็บสะสมไว้เป็นจำนวนมาก อาทิ ผ้ายันต์ผืนใหญ่โบราณ และโบราณวัตถุศิลป์ ตลอดจนวัตถุอื่น ๆ ของท้องถิ่น

## อ้างอิง

ต๋อมกลาง
ปูดิง อาบัด ดือ ปริชกู

**ปูดิง อาบัด ดือ ปริชกู** (โปรตุเกส: *Pudim Abade de Priscos* ) เป็นขนมหวานโปรตุเกสเนื้อพุดดิงคาราเมลคัสตาร์ดคิดค้นขึ้นโดยคุณพ่อมานูแวล จูอากิง มาชาดู รือแบลู ซึ่งเป็นอธิการประจำเขตปริชกูในช่วงคริสต์ศตวรรษที่ 19 พุดดิ้งชนิดนี้มีลักษณะเฉพาะตัวตรงที่ใส่เบคอนและไข่แดงจำนวนมากถึง 15 ฟอง ตามที่ผู้คิดค้นกล่าวไว้ว่า “ขนมนี้ทำค่อนข้างง่าย แต่จะทำให้ถูกต้องนั้นยาก”

ในปี ค.ศ. 2011 พุดดิ้งอธิการปริชกูเป็นหนึ่งในนรองชนะเลิศการแข่งขันเจ็ดสิ่งมหัศจรรย์ด้านอาหารโปรตุเกส

## ขั้นตอนการเตรียมขนม
ผสมน้ำตาลลงในน้ำที่ใส่ผิวเลมอน ก้านอบเชย และเบคอน นำน้ำเชื่อมไปต้มและกรองลงชามผสมกับไข่แดงจำนวน 15 ฟองและไวน์พอร์ตแก้วเล็ก นำส่วนผสมที่ได้ไปต้มในหม้อต้มน้ำเดือด (bain-marie) ในพิมพ์ที่ทาด้วยคาราเมล

## อ้างอิง


หมวดหมู่:ของหวานโปรตุเกส
หมวดหมู่:พุดดิ้ง
รัฐพล นราดิศร

**รัฐพล นราดิศร** (เกิด 2 พฤษภาคม พ.ศ. 2514)  เป็นข้าราชการพลเรือนชาวไทย ปัจจุบันดำรงตำแหน่งเป็นผู้ว่าราชการจังหวัดเชียงใหม่ อดีตรองอธิบดีกรมป้องกันและบรรเทาสาธารณภัย อดีตผู้ว่าราชการจังหวัดเชียงราย อดีตผู้ว่าราชการจังหวัดพะเยา อดีตรองผู้ว่าราชการจังหวัดแพร่ และอดีตรองผู้ว่าราชการจังหวัดเชียงใหม่

## ประวัติ
รัฐพล เกิดเมื่อวันที่ 2 พฤษภาคม พ.ศ. 2514 เป็นบุตรนายเรียบ นราดิศร อดีตผู้ว่าราชการจังหวัดลำพูน กับนางมัณฑนา นราดิศร (สกุลเดิม: ศรีชัย) ด้านครอบครัวสมรสกับนางวิยะดา นราดิศร เป็นพี่ชายของผู้ช่วยศาสตราจารย์ มัชฌิมา นราดิศร อธิการบดีมหาวิทยาลัยแม่ฟ้าหลวง 

สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรี คณะนิติศาสตร์ จากมหาวิทยาลัยพายัพ และระดับปริญญาโท รัฐประศาสนศาสตร์ จากมหาวิทยาลัยเชียงใหม่

ในปี พ.ศ. 2568 ได้รับมอบปริญญาดุษฎีบัณฑิตกิตติมศักดิ์ สาขาวิชานิติศาสตร์ จากมหาวิทยาลัยพายัพ

## รับราชการ
รัฐพล เริ่มรับราชการในตำแหน่งปลัดอำเภอ เมื่อวันที่ 6 กันยายน พ.ศ. 2539 และโอนย้ายมาสังกัดสำนักงานปลัดกระทรวงมหาดไทย ในตำแหน่งหัวหน้ากลุ่มบริหารงานบุคคล (นักทรัพยากรบุคคลชำนาญการพิเศษ) สำนักงานจังหวัดลำพูน ในปี พ.ศ. 2554

ต่อมาย้ายมาดำรงตำแหน่งหัวหน้ากลุ่มงานข้อมูลสารสนเทศและการสื่อสาร (นักวิเคราะห์นโยบายและแผนชำนาญการพิเศษ) สำนักงานจังหวัดเชียงใหม่ ในปี พ.ศ. 2557 และได้ช่วยปฏิบัติหน้าที่ราชการในตำแหน่งหัวหน้ากลุ่มงานพัสดุ กองคลัง สำนักงานปลัดกระทรวงมหาดไทย จนกระทั่งได้รับแต่งตั้งเป็นหัวหน้าสำนักงานจังหวัดตาก ในปี พ.ศ. 2560 และในเดือนตุลาคมของปีเดียวกัน ได้รับแต่งตั้งเป็นผู้อำนวยการสำนักตรวจราชการและเรื่องราวร้องทุกข์ สำนักงานปลัดกระทรวงมหาดไทย

ในเดือนธันวาคม พ.ศ. 2562 รัฐพลได้รับแต่งตั้งเป็นรองผู้ว่าราชการจังหวัดเชียงใหม่ ดูแลรับผิดชอบงานด้านความมั่นคงและด้านสังคม มีผลงานที่สำคัญคือ การบริหารจัดการจังหวัดในสถานการณ์โควิด-19 การจัดทำแผนเผชิญเหตุ เตรียมจัดตั้งศูนย์รับแจ้งเหตุของศูนย์ CHARMING Chiangmai

ต่อมาในปี พ.ศ. 2565 ย้ายไปดำรงตำแหน่งรองผู้ว่าราชการจังหวัดแพร่ และเป็นรองอธิบดีกรมป้องกันและบรรเทาสาธารณภัย

กระทั่งวันที่ 17 ธันวาคม พ.ศ. 2566 รัฐพลได้รับแต่งตั้งเป็นผู้ว่าราชการจังหวัดพะเยา และดำรงตำแหน่งเป็นเวลากว่า 1 ปี 9 เดือน จึงย้ายไปดำรงตำแหน่งผู้ว่าราชการจังหวัดเชียงราย ตั้งแต่วันที่ 1 ตุลาคม พ.ศ. 2568 กระทั่งเมื่อวันที่ 14 ตุลาคมของปีเดียวกัน คณะรัฐมนตรีได้มีมติแต่งตั้งโยกย้ายให้รัฐพลไปดำรงตำแหน่งผู้ว่าราชการจังหวัดเชียงใหม่ และเข้ารับตำแหน่งภายหลังได้รับพระบรมราชโองการโปรดเกล้า ตั้งแต่วันที่ 12 พฤศจิกายนของปีเดียวกัน

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดเชียงราย
หมวดหมู่:ผู้ว่าราชการจังหวัดพะเยา
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะนิติศาสตร์ มหาวิทยาลัยพายัพ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ว่าราชการจังหวัดเชียงใหม่
ฟอร์มูลาวันชิงแชมป์โลก 2019

**เอฟไอเอฟอร์มูลาวันชิงแชมป์โลก 2019** () เป็นการแข่งขันรถสูตรหนึ่งชิงแชมป์โลกครั้งที่ 70 ภายใต้การรับรองของสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก ในฐานะการแข่งขันระดับสูงสุดของการแข่งรถประเภทล้อเปิด การแข่งขันชิงแชมป์ถูกกำหนดออกเป็นการแข่งขันกรังด์ปรีซ์ด้วยกันทั้งสิ้น 21 รายการ ที่จัดขึ้นทั่วโลกตั้งแต่เดือนมีนาคมถึงธันวาคม นักขับและทีมผู้ผลิตเข้าร่วมการแข่งขันเพื่อชิงตำแหน่งแชมป์โลกประเภทนักขับและประเภทผู้ผลิต การแข่งขันฤดูกาล 2019 ยังเป็นหมุดหมายของการแข่งขันกรังด์ปรีซ์ชิงแชมป์โลกครั้งที่ 1000 ที่การแข่งขันไชนีสกรังด์ปรีซ์

ลูวิส แฮมิลตัน สามารถป้องกันตำแหน่งแชมป์โลกประเภทนักขับเป็นสมัยที่สองติดต่อกัน หลังจากได้รับตำแหน่งแชมป์สมัยที่หกของเขานี้ที่การแข่งขันยูไนเต็ดสเตตส์กรังด์ปรีซ์ ทำให้เขากลายเป็นนักขับที่ได้รับตำแหน่งแชมป์มากที่สุดรองจากมิชชาเอล ชูมัคเคอร์ ในขณะที่ทีมของแฮมิลตันอย่างเมอร์เซเดส ก็สามารถป้องกันตำแหน่งแชมป์โลกประเภทผู้ผลิตที่การแข่งขันเจแปนนีสกรังด์ปรีซ์ ถือเป็นแชมป์สมัยที่หกติดต่อกันของทีม เท่ากับสถิติของแฟร์รารีในช่วงฤดูกาล  ถึง 

## ผู้เข้าแข่งขัน
รายชื่อต่อไปนี้คือทีมผู้ผลิตและนักขับที่จะเข้าร่วมการแข่งขันฟอร์มูลาวันชิงแชมป์โลก 2019 แต่ละทีมจำเป็นต้องส่งนักขับเข้าร่วมการแข่งขันอย่างน้อยสองคน โดยกำหนดให้นักขับหนึ่งคนประจำรถหนึ่งคันจากรถทั้งหมดสองคันที่ถูกกำหนดให้ใช้ในการแข่งขัน ทุกทีมแข่งขันกันด้วยยางรถยนต์ที่จัดหาโดยพิเรลลี่

## ปฏิทินการแข่งขัน

ปฏิทินการแข่งขันฤดูกาล 2019 ประกอบด้วยการแข่งขันกรังด์ปรีซ์ 21 รายการ เท่ากับการแข่งขันของฤดูกาลก่อนหน้า การแข่งขันกรังด์ปรีซ์แต่ละรายการถูกกำหนดระยะทางด้วยจำนวนรอบขั้นต่ำที่รวมกันได้มากกว่า  ยกเว้นการแข่งขันโมนาโกกรังด์ปรีซ์ที่ถูกกำหนดระยะทางไว้ที่ 

## ผลการแข่งขันและตารางคะแนน
### ผลการแข่งขันกรังด์ปรีซ์

### ระบบการให้คะแนน
คะแนนจะถูกมอบให้แก่นักขับที่ได้รับการจัดอันดับให้อยู่ในสิบอันดับแรก และนักขับที่ทำรอบเร็วที่สุดในทุกการแข่งขันกรังด์ปรีซ์ ซึ่งคะแนนสำหรับรอบเร็วที่สุดจะถูกมอบให้ก็ต่อเมื่อนักขับได้รับการจัดอันดับให้อยู่ในสิบอันดับแรกของการแข่งขันเท่านั้น การแข่งขันฤดูกาล 2019 มีนักขับสองคนที่ไม่ได้รับคะแนนสำหรับรอบเร็วที่สุด ได้แก่ เควิน เมานุสเซิน และวัลต์เตริ โบตตัส ซึ่งต่างทำรอบได้เร็วที่สุดแต่ไม่อยู่ในสิบอันดับแรกของการแข่งขันที่สิงคโปร์และบราซิล ตามลำดับ ในกรณีที่คะแนนรวมของนักขับนั้นเท่ากัน ระบบเปรียบเทียบอันดับ (count-back system) จะถูกนำมาใช้เพื่อตัดสินอันดับ โดยนักขับที่มีผลการแข่งขันดีที่สุดจะได้รับการจัดอันดับที่สูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุดและไล่ต่อไปเรื่อย ๆ จนกว่าจะได้ผู้ชนะ เห็นได้จากที่ดานีอิล เควียต ได้อันดับสูงกว่านีโค ฮึลเคินแบร์ค แม้ว่านักขับทั้งสองคนจะจบฤดูกาล 2019 ด้วยจำนวนคะแนนรวมเท่ากัน คะแนนจะถูกมอบให้โดยยึดตามระบบดังต่อไปนี้:

### ตารางคะแนนชิงแชมป์โลกประเภทนักขับ



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

### ตารางคะแนนชิงแชมป์โลกประเภทผู้ผลิต



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* แต่ละแถวของตารางนั้นไม่ได้หมายถึงคะแนนของนักขับคนใดคนหนึ่งของทีมผู้ผลิต แต่เรียบเรียงตามการจัดอันดับอันเป็นที่สิ้นสุดของการแข่งขันกรังด์ปรีซ์ในแต่ละรายการ (และไม่ได้เรียงตามคะแนนสะสมทั้งหมดที่ทำได้ในการแข่งขันนั้น ๆ)

## หมายเหตุ

## อ้างอิง

## แหล่งข้อมูลอื่น

* 

หมวดหมู่:ฤดูกาลการฟอร์มูลาวัน
พิพิธภัณฑ์วัดพระปฐมเจดีย์

**พิพิธภัณฑ์วัดพระปฐมเจดีย์** มีชื่อเดิมว่า **พระปฐมเจดีย์พิพิธภัณฑสถาน** เป็นพิพิธภัณฑ์ที่ตั้งอยู่บนชั้นลดด้านทิศตะวันออกขององค์พระปฐมเจดีย์ ตำบลพระปฐมเจดีย์ อำเภอเมืองนครปฐม จังหวัดนครปฐม

## ประวัติ
ในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว พระองค์โปรดให้มีการย้ายตัวเมืองนครชัยศรีจากตำบลบ้านท่านามายังบริเวณพระปฐมเจดีย์ สมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทย ทรงเห็นความสำคัญของการรวบรวมโบราณวัตถุที่กระจัดกระจายในมณฑลนครไชยศรี เนื่องจากในช่วงเวลานั้นมีการทำลายโบราณสถานและโบราณวัตถุโดยรู้เท่าไม่ถึงการณ์ ส่วนหนึ่งเป็นผลมาจากการก่อสร้างทางรถไฟสายใต้ช่วงที่ผ่านจังหวัดนครปฐม ดังนั้นสมเด็จพระเจ้าบรมวงศ์เธอ กรมพระยาดำรงราชานุภาพจึงทรงมีพระดำริให้รวบรวมโบราณวัตถุในมณฑลนครไชยศรี เจ้าพระยาศรีวิไชยชนินทร์ (ชม สุนทรารชุน) สมุหเทศาภิบาลมณฑลนครไชยศรีมอบหมายให้หลวงพุทธเกษตรานุรักษ์ (จร จรณี) และหลวงไชยราษฎร์รักษา (โพธิ์ เคหะนันท์) เป็นผู้ดำเนินการรวบรวมโบราณวัตถุ ในระยะแรกโบราณวัตถุได้ถูกนำมาเก็บรักษาบริเวณระเคียงคดรอบพระปฐมเจดีย์ ต่อมาย้ายไปไว้อยู่ในวิหารด้านตรงข้ามพระอุโบสถบนชั้นลดด้านทิศตะวันออกขององค์พระปฐมเจดีย์

เมื่อ พ.ศ. 2454 สมเด็จพระเจ้าบรมวงศ์เธอ กรมพระยาดำรงราชานุภาพทรงประทานชื่อวิหารที่จัดเก็บโบราณวัตถุว่า "พระปฐมเจดีย์พิพิธภัณฑสถาน"

เมื่อ พ.ศ. 2477 กรมศิลปากรรับพระปฐมเจดีย์พิพิธภัณฑสถานมาเป็นสาขาหนึ่งของพิพิธภัณฑสถานแห่งชาติ 

เมื่อ พ.ศ. 2504 มีการประกาศใช้พระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 บทบัญญัติในพระราชบัญญัติกำหนดให้พิพิธภัณฑสถานในความดูแลของกรมศิลปากรเป็นพิพิธภัณฑสถานแห่งชาติ พระปฐมเจดีย์พิพิธภัณฑสถานจึงเปลี่ยนชื่อเป็น "พิพิธภัณฑสถานแห่งชาติ พระปฐมเจดีย์"

เมื่อ พ.ศ. 2510 กรมศิลปากรได้อนุมัติงบประมาณเพื่อใช้ในการก่อสร้างอาคารจัดแสดงหลังใหม่ของพิพิธภัณฑสถานแห่งชาติ พระปฐมเจดีย์ เนื่องจากเวลานั้นภายในอาคารจัดแสดงหลังเดิมมีโบราณวัตถุเพิ่มมากขึ้นจนมีพื้นที่ไม่เพียงพอต่อการจัดแสดง หลังการก่อสร้างอาคารจัดแสดงหลังใหม่แล้วเสร็จ จึงได้เคลื่อนย้ายโบราณวัตถุจากอาคารจัดแสดงหลังเดิมมายังอาคารจัดแสดงหลังใหม่และทำพิธีเปิดอย่างเป็นทางการเมื่อวันที่ 30 ตุลาคม พ.ศ. 2514 โดยให้อาคารจัดแสดงหลังใหม่ใช้ชื่อว่า "พิพิธภัณฑสถานแห่งชาติ พระปฐมเจดีย์" ส่วนอาคารจัดแสดงหลังเดิมไปอยู่ภายใต้การดูแลของวัดพระปฐมเจดีย์ราชวรมหาวิหารและกลับไปใช้ชื่อ "พระปฐมเจดีย์พิพิธภัณฑสถาน" ดังเดิม ก่อนจะเปลี่ยนชื่อเป็น "พิพิธภัณฑ์วัดพระปฐมเจดีย์" ในภายหลังและอยู่ภายใต้การดูแลของสำนักงานจัดประโยชน์และรักษาองค์พระปฐมเจดีย์

## สิ่งจัดแสดง
วัตถุที่จัดแสดงภายในพิพิธภัณฑ์วัดพระปฐมเจดีย์ ได้แก่ โบราณวัตถุในสมัยทวารวดี เช่น พระพุทธรูปและธรรมจักรหิน และยังมีสิ่งของเนื่องในพิธีศพของย่าเหล สุนัขทรงเลี้ยงในพระบาทสมเด็จพระมงกุฎเกล้าเจ้าอยู่หัว

## อ้างอิง

## แหล่งข้อมูลอื่น
* พิพิธภัณฑ์วัดพระปฐมเจดีย์ ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 

วัดพระปฐมเจดีย์, พิพิธภัณฑ์

วัดพระปฐมเจดีย์, พิพิธภัณฑ์
หมวดหมู่:สิ่งก่อสร้างในอำเภอเมืองนครปฐม
หมวดหมู่:ก่อตั้งในสยามในปี พ.ศ. 2454
หมวดหมู่:วัดพระปฐมเจดีย์ราชวรมหาวิหาร
หมายบังคับคดี

**หมายบังคับคดี** () เป็นคำสั่งศาลที่ให้บังคับใช้คำพิพากษาเกี่ยวกับการครอบครองที่โจทก์ได้รับจากศาล เมื่อมีการออกหมายบังคับคดี ศาลมักสั่งการให้เจ้าพนักงานปราบปรามหรือเจ้าหน้าที่อื่นที่คล้ายกันเข้าครอบครองทรัพย์สินของลูกหนี้ตามคำพิพากษา ทรัพย์สินดังกล่าวมักจะถูกขายทอดตลาดโดยเจ้าพนักงานปราบปราม และนำเงินที่ได้ไม่ว่าจะบางส่วนหรือทั้งหมดไปชำระแก่โจทก์ตามคำพิพากษา โดยทั่วไป เจ้าพนักงานปราบปรามจะพิจารณายึดเงินจากบัญชีธนาคารของจำเลย หากลูกหนี้ตามคำพิพากษาเป็นเจ้าของอสังหาริมทรัพย์ เจ้าหนี้ตามคำพิพากษาสามารถบันทึกหมายดังกล่าวเพื่อ "อายัด" กรรมสิทธิ์ไว้จนกว่าจะตัดสินใจบังคับคดี

โดยทั่วไป การบังคับคดีไม่จำเป็นสำหรับจำเลยที่ยอมจ่ายคำพิพากษาที่ตนเองเป็นฝ่ายผิดโดยสมัครใจ อย่างไรก็ตาม จำเลยบางคนเพิกเฉยต่อคำพิพากษาที่ตนเป็นฝ่ายผิด และด้วยเหตุนี้จึงบังคับให้โจทก์ต้องใช้หมายบังคับคดีเพื่อบังคับคดีตามคำพิพากษา

ในสหรัฐอเมริกา สินทรัพย์ทั้งหมดไม่ได้ถูกบังคับคดี ตัวอย่างเช่น รายได้จากหลักประกันสังคมที่อยู่ในบัญชีธนาคารจะได้รับการยกเว้นไม่ต้องเสียภาษีจากบัญชีธนาคารของลูกหนี้ หลายรัฐยังคุ้มครองบัญชีเกษียณอายุส่วนบุคคลจากการบังคับคดี รวมถึงรายได้จากการว่างงานด้วย แต่จำนวนเงินที่ได้รับการยกเว้นอาจมีอยู่อย่างจำกัด

## ดูเพิ่ม

* นูลลาโบนา

## อ้างอิง

หมวดหมู่:หมายศาล
หมวดหมู่:วิธีพิจารณาความแพ่ง
เมอิ ฮาจิโมกุ

**เมอิ ฮาจิโมกุ** (; เกิด 29 กรกฎาคม ค.ศ. 1994) เป็นนักเขียนไลต์โนเวลชาวญี่ปุ่น เป็นที่รู้จักจากผลงานคำจากลาของคิมหันต์ ณ ปลายอุโมงค์ และ คำสารภาพของมิโมซา

## ประวัติ
เมอิเกิดที่เมืองฮิเมจิ จังหวัดเฮียวโงะ เติบโตที่คันไซ ในระหว่างศึกษาในระดับมัธยมศึกษาตอนปลาย เขาเขียนผลงานดัดแปลงจากมังงะและวิดีโอเกมที่เขาชื่นชอบ ผลงานเปิดตัวของเขาได้รับรางวัล Gagaga Award และรางวัลพิเศษจากคณะกรรมการ  ปี 2562 ต่อมาได้รับการเผยแพร่ภายใต้ชื่อ *[[คำจากลาของคิมหันต์ ณ ปลายอุโมงค์]]* เขาได้รับแรงบันดาลใจในการเขียนเรื่องนี้จากภาพยนตร์ *[[อินเตอร์สเตลลาร์ ทะยานดาวกู้โลก|อินเตอร์สเตลลาร์]]*  ภายหลังนวนิยายเรื่องนี้ได้รับการดัดแปลงเป็นมังงะและภาพยนตร์อนิเมะ

ผลงานชิ้นที่สองของเขาคือชุด *[[The Mimosa Confessions|คำสารภาพของมิโมซา]]* ซึ่งติดอันดับสองในซีรีส์ใหม่ประจำปี 2565 ในหนังสือแนะนำไลท์โนเวลประจำปีของสำนักพิมพ์ ทาคาราจิมาฉะ *[[โคโนะ ไลต์โนเวล งะ ซูโงอิ!|เรื่อง โคโนะ ไลต์โนเวล งะ ซูโงอิ!]]* ซีรีส์นี้ซึ่งมีตัวละครหลักเป็น ผู้หญิงข้ามเพศ ได้รับคำชื่นชมในการนำเสนอประเด็น กลุ่มบุคคลที่มีความหลากหลายทางเพศ ในแง่บวก ตีพิมพ์เป็นเล่ม 5 เล่ม ตั้งแต่เดือนกรกฎาคม 2564 ถึงมิถุนายน 2567 

## ผลงาน

* 2562: *[[คำจากลาของคิมหันต์ ณ ปลายอุโมงค์|อุโมงค์สู่ฤดูร้อน ทางออกของการอำลา]]* (夏へのトンネル、さよ*ならの出口, Natsu e no Tonneru, Sayonara no Deguchi* )
* 2563: วันวานแห่งวสันต์ที่เราเฝ้ารอ (*きのうの春で、君を待つ*, *Kinou no Haru de, Kimi wo Matsu* )
* 2564–2567: *[[The Mimosa Confessions|คำสารภาพของมิโมซา]]* (ミモザの告白, *Mimoza no Kokuhaku* )
* 2565: *[[ฤดูใบไม้ร่วงในอำพัน การเดินทางเป็นศูนย์วินาที]]* (琥珀の秋、0秒の旅, *Kohaku no Aki, 0-byou no Tabi* )
* 2567: *[[คำอธิษฐานในวันที่จากลา FRIEREN]]* (小説 葬送のFRILEーレン~前奏~, *Shōsetsu Sōsō no Frieren: Zensō* )

## อ้างอิง

หมวดหมู่:นักเขียนไลต์โนเวล
เดอะดอว์นออฟเอ็มไพร์

**เดอะดอว์นออฟเอ็มไพร์** เป็นละครโทรทัศน์เกาหลีใต้แนวอิงประวัติศาสตร์ ออกอากาศทุกสุดสัปดาห์ เวลา 21:45 น. (เวลามาตรฐานเกาหลี) ทางช่องเคบีเอสวัน ตั้งแต่วันที่ 2 มีนาคม ค.ศ. 2002 ถึงวันที่ 26 มกราคม ค.ศ. 2003 รวมทั้งสิ้น 94 ตอน นี่เป็นละครโทรทัศน์แนวอิงประวัติศาสตร์เรื่องที่สองของสถานีโทรทัศน์เคบีเอส ซึ่งมีฉากหลังอยู่ในยุคโครยอ ถัดจากเรื่อง 'แทโจวังกอน' โดยเนื้อหาเน้นเหตุการณ์ในรัชสมัยของกษัตริย์องค์ที่สอง สาม และสี่ของราชวงศ์โครยอ โดยเฉพาะอย่างยิ่งในรัชสมัยของพระเจ้าควังจง

เขียนบทโดย อี ฮวัน-คย็อง ละครเรื่องนี้นับเป็นละครโทรทัศน์เกาหลีใต้เรื่องแรกที่มีการถ่ายทำในประเทศเกาหลีเหนือ โดยเฉพาะในกรุงเปียงยางและบริเวณภูเขาแพ็กดู ฉากเปิดที่สร้างขึ้นในเมืองอันดง มุนกย็อง และเชช็อน สำหรับละครเรื่อง แทโจวังกอน ก็ได้นำมาใช้ในการถ่ายทำละครเรื่องนี้เช่นกัน

ละครเรื่องนี้เปิดตัวด้วยเรตติ้งผู้ชมสูงถึง 31.9% จากนั้นเรตติ้งลดลงมาอยู่ที่ 19.6% ซึ่งต่ำกว่าที่คาดการณ์ไว้ ในที่สุด ผู้ผลิตได้ตัดสินใจลดจำนวนตอนของละครลง

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2545
หมวดหมู่:ละครโทรทัศน์เกาหลีใต้ในคริสต์ทศวรรษ 2000
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์ที่มีฉากในยุคราชวงศ์โครยอ
หมวดหมู่:ละครโทรทัศน์แนวประวัติศาสตร์เกาหลีใต้
สันตะปาปาโลกจารึก

***สันตะปาปาโลกจารึก*** () เป็นภาพยนตร์ดราม่าแนวชีวประวัติใน ค.ศ. 2019 ที่กำกับโดย Fernando Meirelles และเขียนบทโดย Anthony McCarten ดัดแปลงจากบทละคร *The Pope* ของ McCarten ที่เปิดตัวในโรงละคร Royal & Derngate ใน ค.ศ. 2019 ภาพยนตร์เรื่องนี้ดำเนินเรื่องส่วนใหญ่ในนครรัฐวาติกันหลังจากเกิดเรื่องอื้อฉาวการรั่วไหลของวาติกัน โดยติดตามสมเด็จพระสันตะปาปาเบเนดิกต์ที่ 16 ซึ่งรับบทโดยแอนโทนี ฮ็อปกินส์ ขณะที่พระองค์พยายามโน้มน้าวพระคาร์ดินัล ฮอร์เฮ มาริโอ เบร์โกกลิโอ ซึ่งรับบทโดยโจนาธาน ไพรซ์ ให้พิจารณาการตัดสินใจลาออกจากตำแหน่งอาร์ชบิชอปอีกครั้ง ขณะที่พระองค์เปิดเผยถึงความตั้งใจที่จะสละตำแหน่งพระสันตะปาปา

ภาพยนตร์นี้ฉายรอบปฐมฤกษ์ในเทศกาลภาพยนตร์เทลลูไรด์เมื่อวันที่ 31 สิงหาคม ค.ศ. 2019 จากนั้นจึงฉายรอบจำกัดในสหรัฐเมื่อวันที่ 27 พฤศจิกายน ค.ศ. 2019 และในสหราชอาณาจักรเมื่อวันที่ 29 พฤศจิกายน จากนั้นจึงสตรีมมิ่งทางดิจิทัลในวันที่ 20 ธันวาคมผ่านเน็ตฟลิกซ์ การแสดงของไพรซ์และฮ็อปกินส์ ตลอดจนบทภาพยนตร์ของ McCarten ได้รับการยกย่องอย่างสูงจากนักวิจารณ์ และทั้งสามคนได้เข้าชิงในรางวัลออสการ์ รางวัลลูกโลกทองคำ และรางวัลแบฟตา

## คำตอบรับ
### บอกซ์ออฟฟิศ
แม้ว่าเน็ตฟลิกซ์ไม่เปิดเผยรายได้ของภาพยนตร์ที่ฉายในโรงภาพยนตร์ต่อสาธารณะ แต่*[[อินดีไวร์]]*ประมาณการว่า *สันตะปาปาโลกจารึก*ทำรายได้ประมาณ 32,000 ดอลลาร์สหรัฐจากโรงภาพยนตร์สี่แห่งในช่วงสุดสัปดาห์เปิดตัว (และทำรายได้รวม 48,000 ดอลลาร์สหรัฐในช่วงสุดสัปดาห์เปิดตัววันขอบคุณพระเจ้าห้าวัน) เว็บไซต์เขียนว่า "ละครเรื่องนี้เริ่มต้นได้ค่อนข้างเรียบง่ายกว่าภาพยนตร์เน็ตฟลิกซ์เรื่องอื่น ๆ ที่เพิ่งเข้าฉาย ผู้ชมที่โรงภาพยนตร์ระดับไฮเอนด์สองแห่งในนิวยอร์กและลอสแอนเจลิสมีจำนวนพอประมาณ โรงภาพยนตร์ขนาดเล็กทั้งสองแห่งขายบัตรไม่หมด" จากนั้นภาพยนตร์ทำรายได้ประมาณ 50,000 ดอลลาร์สหรัฐจากโรงภาพยนตร์ 19 แห่งในสุดสัปดาห์ที่สอง และ 200,000 ดอลลาร์สหรัฐจาก 150 แห่งในสุดสัปดาห์ที่สาม ในสัปดาห์ที่สี่ หลังเผยแพร่ทางดิจิทัลบนเน็ตฟลิกซ์ ภาพยนตร์ทำรายได้ 90,000 ดอลลาร์สหรัฐจากโรงภาพยนตร์ 44 แห่ง

### คำวิจารณ์

## สิ่งสืบทอด
หลังการสิ้นพระชนม์ของสมเด็จพระสันตะปาปาฟรานซิสในเดือนเมษายน ค.ศ. 2025 ภาพยนตร์เรื่องนี้กลับมาได้รับความนิยมอย่างรวดเร็ว โดยมีผู้ชมบนเน็ตฟลิกซ์เพิ่มขึ้นร้อยละ 417 ภาพยนตร์เรื่อง *[[Conclave (film)|Conclave]]* ใน ค.ศ. 2024 ก็เพิ่มขึ้นในลักษณะเดียวกัน ซึ่งมีหัวข้อที่คล้ายกันอยู่ที่การคัดเลือกพระสันตะปาปาองค์ใหม่ ภาพยนตร์ทั้งสองเรื่องได้รับการแนะนำจากนักวิจารณ์ของ *[[The New York Times]]* และ *[[San Francisco Chronicle]]* หลังฟรานซิสสิ้นพระชนม์ไม่นาน ไพรซ์แสดงความเคารพต่อพระสันตะปาปาผู้ล่วงลับ

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์เกี่ยวกับพระสันตะปาปา
หมวดหมู่:ภาพยนตร์ที่มีฉากในคริสต์ทศวรรษ 1950
หมวดหมู่:ภาพยนตร์ที่มีฉากใน ค.ศ. 1976
หมวดหมู่:ภาพยนตร์ที่มีฉากใน ค.ศ. 2005
หมวดหมู่:ภาพยนตร์ที่มีฉากใน ค.ศ. 2012
หมวดหมู่:ภาพยนตร์ที่มีฉากใน ค.ศ. 2013
หมวดหมู่:ภาพยนตร์ที่มีฉากใน ค.ศ. 2014
หมวดหมู่:ภาพยนตร์ที่มีฉากในบัวโนสไอเรส
หมวดหมู่:ภาพยนตร์ที่มีฉากในนครรัฐวาติกัน
หมวดหมู่:ภาพยนตร์ที่ถ่ายทำในบัวโนสไอเรส
หมวดหมู่:ภาพยนตร์ต้นฉบับเน็ตฟลิกซ์
หมวดหมู่:ผลงานเกี่ยวกับสมเด็จพระสันตะปาปาฟรานซิส
หมวดหมู่:โรมันคาทอลิกในวัฒนธรรมร่วมสมัย
หมวดหมู่:ภาพยนตร์เกี่ยวกับนักบวชคาทอลิก
แพนโทน 448 ซี

**แพนโทน 448 ซี** () เป็นสีหนึ่งในระบบสีแพนโทน พรรณนาว่าคือ "สีน้ำตาลเข้มหม่น (drab dark brown)" สีนี้ถูกขนานนามอย่างไม่เป็นทางการว่าเป็น "สีที่น่าเกลียดที่สุดในโลก" ในปี ค.ศ. 2012 ได้รับเลือกให้เป็นสีสำหรับบรรจุภัณฑ์ยาสูบแบบเรียบในประเทศออสเตรเลีย หลังจากที่นักวิจัยตลาดระบุว่าสีนี้เป็นสีที่ดึงดูดสายตาน้อยที่สุด

thumb|ซองบุหรี่เปล่าจากเบลเยียม
ในตอนแรกกระทรวงสาธารณสุขออสเตรเลียได้เรียกสีนี้ว่า "เขียวมะกอก (olive green)" แต่ชื่อดังกล่าวได้ถูกเปลี่ยนแปลงหลังจากสมาคมมะกอกออสเตรเลียแสดงความกังวล

ตั้งแต่ ค.ศ. 2016 สีเดียวกันนี้ยังถูกนำมาใช้สำหรับบรรจุภัณฑ์บุหรี่แบบเรียบในหลายประเทศ รวมถึงเบลเยียม แคนาดา ฝรั่งเศส ไอร์แลนด์ อิสราเอล เนเธอร์แลนด์ นอร์เวย์ นิวซีแลนด์ สโลวีเนีย ซาอุดีอาระเบีย สิงคโปร์ ไทย ตุรกี สหราชอาณาจักร และอุรุกวัย

มีรายงานของสีนี้อย่างแพร่หลายแต่คลาดเคลื่อนโดยรู้จักกันในชื่อ "opaque couché" ซึ่งเป็นภาษาฝรั่งเศสที่แปลว่า "ทึบแสงเป็นชั้น&thinsp;ๆ" หมายถึงการใช้งานบนกระดาษเคลือบ ความสับสนนี้อาจเกิดจากคำว่า "Pantone opaque couché" ซึ่่งเป็นชื่อภาษาฝรั่งเศสของไลบรารีตัวอย่างสี (palette) ที่ใช้ในโปรแกรมอะโดบี อิลลัสเตรเตอร์ โดยที่สีนี้มีไว้สำหรับการพิมพ์ด้วยหมึกสีทึบบนกระดาษเคลือบ ในภาษาอังกฤษไลบรารีนี้เรียกว่า "Pantone solid coated"

## อ้างอิง

หมวดหมู่:ระดับคล้ำสีน้ำตาล
หมวดหมู่:การควบคุมยาสูบ
มัสยิดมัลเมอ

**มัสยิดมัลเมอ** () เป็นมัสยิดที่เก่าแก่เป็นอันดับ 2 ในประเทศสวีเดน ตั้งอยู่ที Jägersro villastad ย่านใน Husie มัลเมอ มัสยิดแห่งนี้เปิดทำการเมื่อวันที่ 20 เมษายน ค.ศ. 1984 และบริหารงานโดยองค์กรศูนย์อิสลาม มีโรงเรียนเอกชนติดกับมัสยิด ซึ่งบริหารงานโดยศูนย์อิสลามเช่นกัน

มัสยิดแห่งนี้ถูกโจมตีหลายครั้ง รวมถึงการวางเพลิงเมื่อวันที่ 28 เมษายน ค.ศ. 2003 ซึ่งสร้างความเสียหายให้กับมัสยิดและทำลายอาคารอื่น ๆ ภายในศูนย์อิสลาม

## ประวัติ
ในช่วงคริสต์ทศวรรษ 1960 ถึงคริสต์ทศวรรษ 1970 มุสลิมหลายคนจากอดีตยูโกสลาเวีย ตุรกี และประเทศมุสลิมอื่น ๆ เดินทางมาที่สวีเดนเพื่อทำงานชั่วคราว แต่เมื่อเวลาผ่านไป พวกเขาก็เริ่มตระหนักว่าชีวิตในสวีเดนเริ่มนานขึ้น เรื่องนี้ยิ่งชัดเจนขึ้นเมื่อพบผู้เสียชีวิตรายแรกในกลุ่มผู้อพยพชาวมุสลิม ดังนั้น ในช่วงคริสต์ทศวรรษ 1960 แนวคิดในการสร้างมัสยิดจึงเกิดขึ้น และในช่วงปลายคริสต์ทศวรรษ 1970 การแบ่งเขตพื้นที่สำหรับการก่อสร้างจึงเริ่มต้นขึ้น เทศบาลมัลเมอได้ให้ความช่วยเหลือโดยการจัดสรรที่ดินผืนใหญ่ขนาด 32,000 ตารางเมตร หลังจากขั้นตอนมาตรฐานบางอย่าง เช่น การขุดค้นทางโบราณคดี การก่อสร้างจึงเริ่มต้นขึ้นในเดือนเมษายน ค.ศ. 1983 มัสยิดเปิดทำการเมื่อวันที่ 20 เมษายน ค.ศ. 1984 และมีการละหมาดวันศุกร์ครั้งแรกในวันนั้น ผู้ริเริ่มโครงการนี้คือ Bejzat Becirov ซึ่งเป็นผู้นำศูนย์อิสลามและมัสยิดจนกระทั่งเสียชีวิตในเดือนพฤศจิกายน ค.ศ. 2018 ขณะมีอายุ 80 ปี

ใน ค.ศ. 2008 หลังประสบปัญหาทางการเงิน องค์กรที่มีความสัมพันธ์ใกล้ชิดกับมูอัมมาร์ กัดดาฟีชื่อ สมาคมเรียกร้องอิสลามโลก (WICS) ได้ซื้อมัสยิดแห่งนี้ในราคา 30 ล้านครูนาสวีเดน ในช่วงสงครามกลางเมืองลิเบีย พวกเขาถูกวิพากษ์วิจารณ์จากสื่อสวีเดนเกี่ยวกับความเชื่อมโยงระหว่างมัสยิดและองค์กร Bejzat Becirov ประธานมัสยิดในขณะนั้น กล่าวว่า WICS เป็นอิสระจากรัฐบาลในตริโปลี และเป็นองค์กรที่จริงจังซึ่งเป็นสมาชิกของยูเนสโก

## การโจมตี
มีการโจมตีมัสยิดหลายครั้ง หนึ่งในนั้นคือการวางเพลิงใน ค.ศ. 2003 ซึ่งสร้างความเสียหายให้กับมัสยิดและทำลายอาคารอื่น ๆ ที่ศูนย์อิสลาม ค่าใช้จ่ายในการบูรณะอยู่ที่ 17 ล้านครูนาสวีเดน มีการวางเพลิงขนาดเล็กอีกสองครั้งใน ค.ศ. 2005 และครั้งสุดท้ายมีค่าใช้จ่าย 1 ล้านครูนาสวีเดน ไม่มีใครถูกจับกุมจากการโจมตีใน ค.ศ. 2003 และ 2005 ระหว่างนั้น (ตุลาคม ค.ศ. 2005) และการเปิดมัสยิดอีกครั้งใน ค.ศ. 2004 มีคดีก่อวินาศกรรมอย่างน้อย 20 คดี

Peter Mangs มือปืนต่อเนื่องผู้ก่อเหตุยิงต่อเนื่องในเมืองมัลเมอ ถูกตัดสินว่ามีความผิดฐานพยายามฆ่าอิหม่ามในมัสยิดเมื่อวันที่ 31 ธันวาคม ค.ศ. 2009 เขายิงใส่หน้าต่างหลายนัดแต่พลาดเป้า แม้ว่าอิหม่ามจะถูกกระจกแตกก็ตาม

## ความจุและขนาดชุมชน

มัสยิดแห่งนี้มีผู้เข้าเยี่ยมชมเป็นจำนวนมาก ทั้งชาวมุสลิมจากสกัวเนอและโคเปนเฮเกน ประเทศเดนมาร์ก มัสยิดแห่งนี้ได้รับการขยายเพื่อตอบสนองต่อจำนวนประชากรมุสลิมที่เพิ่มขึ้นในช่วงคริสต์ทศวรรษ 1980 ปัจจุบัน มัสยิดมีขนาดเล็กเกินไปที่จะตอบสนองความต้องการของชุมชนมุสลิมในเมืองและภูมิภาค ซึ่งตามข้อมูลของศูนย์อิสลาม มีอยู่ที่ 45,000 และ 100,000 คนตามลำดับ มีผู้เข้าร่วมละหมาดวันศุกร์ประมาณ 1,000 คน และมัสยิดแห่งนี้รองรับผู้เยี่ยมชมมากกว่า 70,000 คนต่อปี

## อ้างอิง

โยชิ:มัสยิดในประเทศสวีเดน
โยชิ:มัสยิดที่มีโดมในทวีปยุโรป
โยชิ:มัสยิดที่ถูกทำลายด้วยการวางเพลิง
โยชิ:มัสยิดที่มีหออะษานในทวีปยุโรป
โยชิ:มัสยิดซุนนีในทวีปยุโรป
โยชิ:ซุนนีในประเทศสวีเดน
วินนี่ เดอะ พูห์ พาเหล่าคู่หูตะลุยป่า

***วินนี่ เดอะ พูห์ พาเหล่าคู่หูตะลุยป่า*** () เป็นภาพยนตร์แอนิเมชันอเมริกันที่ออกฉายในปี ค.ศ. 1977 ผลิตโดย วอลท์ดิสนีย์โปรดักชันส์ ภาพยนตร์กำกับโดย ว็อล์ฟกัง เรเทอร์แมน และจอห์น ลอนส์เบอรี และแสดงนำโดย สเตอร์ลิง ฮอลโลเวย์, จอห์น ฟิดเลอร์, จูเนียส แมทธิวส์, พอล วินเชลล์, ราล์ฟ ไรท์, โฮเวิร์ด มอร์ริส, บรูซ ไรเธอร์แมน, จอน วอล์มสลีย์ และทิโมธี เทิร์นเนอร์

## เนื้อเรื่อง

## ตัวละครและเสียงพากย์

* สเตอร์ลิง ฮอลโลเวย์ รับบท วินนี่ เดอะ พูห์ (Winnie the Pooh)
* จอห์น ฟิดเลอร์ รับบท พิกเล็ต (Piglet)
* จูเนียส แมทธิวส์ รับบท แร็บบิท (Rabbit)
* พอล วินเชลล์ รับบท ทิกเกอร์ (Tigger)
* ราล์ฟ ไรท์ รับบท อียอร์ (Eeyore)
* โฮเวิร์ด มอร์ริส รับบท โกเฟอร์ (Gopher)
* บรูซ ไรเธอร์แมน, จอน วอล์มสลีย์ และทิโมธี เทิร์นเนอร์ รับบท คริสโตเฟอร์ โรบิน (Christopher Robin)
* คลินต์ ฮาวเวิร์ด และโดริ วิทเทเกอร์ รับบท รู (Roo)
* บาร์บารา ลัดดี รับบท แคงกา (Kanga)
* ฮาล สมิธ รับบท อาวล์ (Owl)

## การตอบรับ
รอตเทนโทเมโทส์รายงานว่าร้อยละ 100 ของผู้วิจารณ์ 19 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.6 เต็ม 10 คะแนน

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2520
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์ดัดแปลงเป็นการ์ตูน
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์เกี่ยวกับสัตว์
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์วินนี-เดอะ-พูห์
ตัวฉีด

**ตัวฉีด** () เป็นระบบของท่อส่งและหัวฉีด (nozzle) ที่ใช้สำหรับกำหนดทิศทางการไหลของของไหลความดันสูงในลักษณะที่ทำให้ของไหลความดันต่ำกว่าถูกดึงเข้าสู่กระแสฉีดและถูกพาผ่านท่อส่งไปยังบริเวณที่มีความดันสูงกว่า มันคือปั๊มที่ทำงานด้วยพลศาสตร์ของไหลที่ไม่มีชิ้นส่วนเคลื่อนที่ยกเว้นลิ้นที่ใช้ควบคุมการไหลเข้า

ขึ้นอยู่กับการใช้งาน ตัวฉีดอาจอยู่ในรูปแบบของ ปั๊มดึงความดันสูง, ตัวดึงน้ำ (water eductor) หรือเครื่องดูด (aspirator) ส่วนเครื่องพ่น (ejector) จะทำงานบนหลักการที่คล้ายกันเพื่อสร้างการเชื่อมต่อแบบป้อนสุญญากาศสำหรับระบบเบรกและอื่น ๆ

ของไหลขับดัน (motive fluid) อาจเป็นของเหลว ไอน้ำ หรือแก๊สอื่นใดก็ได้ ส่วนของไหลที่ถูกดึงเข้าสู่การดูดอาจเป็นแก๊ส ของเหลว ของเหลวข้น หรือกระแสของแก๊าที่มีฝุ่นปะปนอยู่

## ดูเพิ่ม

*เครื่องดูด (ปั๊ม)
 *หัวฉีดเดอลาวาล
 *ปั๊มกระจาย
 *จีโอวานนี บัตติสตา เวนจูรี
 *กุสตาฟ เดอ ลาวาล
 *หัวฉีด
 *เครื่องควบแน่นพื้นผิว
 *ปรากฏการณ์เวนจูรี

## อ้างอิง

## แหล่งข้อมูลอื่น

*Use of Eductor for Lifting Water

หมวดหมู่:อุปกรณ์เคมี
หมวดหมู่:พลศาสตร์ของไหล
หมวดหมู่:ปั๊ม
หมวดหมู่:ชิ้นส่วนรถจักร
หมวดหมู่:เทคโนโลยีรถจักรไอน้ำ
หมวดหมู่:สิ่งประดิษฐ์ของฝรั่งเศส
ลูปิ อี บาดุกิ

***ลูปิ อี บาดุกิ*** () เป็นการ์ตูนทีวีแอนิเมชันของประเทศบราซิล สร้างโดย เรย์นัลดู มาร์เชซินี ผลิตโดย ฟลามมา ฟิล์มส์, บิร์โด สตูดิโอ และเอโล สตูดิโอส์ ออกอากาศทางช่องดิสคัฟเวอรีคิดส์ เมื่อวันที่ 17 มิถุนายน พ.ศ. 2567

## ตัวละคร

* **ลูปิ** (, ) เป็นหมาป่าเคราขาวเพศเมีย
* **บาดุกิ** (, ) เป็นสลอธสีน้ำเงินเพศผู้
* **เซซี** (, ) เป็นแมวสีดำและขาวเพศเมีย
* **การ์ลูส** (, ) เป็นเม่นเพศผู้
* **อานา มาเรีย** (, ) เป็นโอเซลอตเพศเมีย
* **จาบู** (, ) เป็นเต่าบกเพศเมีย
* **ตาติ** (, ) เป็นแมวสีดำและขาวเพศเมีย เธอเป็นน้องสาวของเซซี

## อ้างอิง

## แหล่งข้อมูลอื่น

*  
* 
* 
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
หมวดหมู่:ตัวละครที่เป็นหมาป่า
วินนี่ เดอะ พูห์ (ภาพยนตร์ พ.ศ. 2554)

***วินนี่ เดอะ พูห์*** () เป็นภาพยนตร์แอนิเมชันอเมริกันที่ออกฉายในปี ค.ศ. 2011 ผลิตโดย วอลต์ดิสนีย์แอนิเมชันสตูดิโอส์ ภาพยนตร์กำกับโดย สตีเฟน แอนเดอร์สัน และดอน ฮอลล์ และแสดงนำโดย จิม คัมมิงส์, บัด ลัคกี, เครก เฟอร์กูสัน, แจ็ค บูลเตอร์, ทราวิส โอตส์, คริสเตน แอนเดอร์สัน-โลเปซ, ไวแอตต์ ดีน ฮอลล์, ทอม เคนนี และฮูเอลล์ ฮาวเซอร์

## เนื้อเรื่อง

## ตัวละครและเสียงพากย์

* จิม คัมมิงส์ รับบท วินนี่ เดอะ พูห์ (Winnie the Pooh) และ ทิกเกอร์ (Tigger)
* บัด ลัคกี รับบท อียอร์ (Eeyore)
* เครก เฟอร์กูสัน รับบท อาวล์ (Owl)
* แจ็ค บูลเตอร์ รับบท คริสโตเฟอร์ โรบิน (Christopher Robin)
* ทราวิส โอตส์ รับบท พิกเล็ต (Piglet)
* คริสเตน แอนเดอร์สัน-โลเปซ รับบท แคงกา (Kanga)
* ไวแอตต์ ดีน ฮอลล์ รับบท รู (Roo)
* ทอม เคนนี รับบท แร็บบิท (Rabbit)
* ฮูเอลล์ ฮาวเซอร์ รับบท แบคสัน (Backson)

## การตอบรับ
รอตเทนโทเมโทส์รายงานว่าร้อยละ 90 ของผู้วิจารณ์ 133 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.2 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 74 เต็ม 100 คะแนน ซึ่งประเมินโดยผู้วิจารณ์ 26 คน

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์วินนี-เดอะ-พูห์
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์ที่มีฉากในคริสต์ทศวรรษ 1920
หมวดหมู่:ภาพยนตร์ที่มีฉากในประเทศอังกฤษ
ภคมน หนุนอนันต์

**ภคมน หนุนอนันต์**  เป็นอดีตนักสื่อสารมวลชน และนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรแบบบัญชีรายชื่อ และรองโฆษกพรรคประชาชน

## ประวัติ
ภคมนสำเร็จการศึกษาระดับปริญญาตรี คณะวารสารศาสตร์ มหาวิทยาลัยกรุงเทพ ต่อมาได้สำเร็จการศึกษาระดับปริญญาโท คณะสังคมศาสตร์ มหาวิทยาลัยเกษตรศาสตร์ สาขาวิชารัฐศาสตร์

## การทำงาน
### สื่อสารมวลชน
ในปี พ.ศ. 2553 ภคมนเริ่มทำงานสื่อสารมวลชนที่วอยซ์ทีวี หลังการสลายการชุมนุมที่แยกราชประสงค์ พ.ศ. 2553 โดยมีผลงานสำคัญคือ บทความเชิงลึกเกี่ยวกับครอบครัวผู้เสียชีวิตและนักโทษการเมือง จนกระทั่งลาออกในปี พ.ศ. 2557 หลังการรัฐประหาร เพื่อไปประกอบอาชีพส่วนตัวเกี่ยวกับแบรนด์ผลิตภัณฑ์ความงาม

### การเมือง
ภคมนได้รับการเชิญชวนจากอนุธีร์ เดชเทวพร และ พรรณิการ์ วานิช เพื่อนร่วมงานจากวอยซ์ทีวี ให้เข้าร่วมพรรคอนาคตใหม่ในปี พ.ศ. 2561 ทำหน้าที่ด้านประสานงานสื่อ ภายหลังพรรคอนาคตใหม่ถูกยุบ จึงย้ายมาสังกัดพรรคก้าวไกล และได้รับการแต่งตั้งเป็นรองโฆษกพรรคในปี พ.ศ. 2566 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับเลือกเป็น สส.แบบบัญชีรายชื่อ ลำดับที่ 39 และมีบทบาทในคณะกรรมาธิการการพัฒนาการเมืองและการสื่อสารมวลชน 

ภคมนมีผลงานโดดเด่นในการอภิปรายไม่ไว้วางใจ แพทองธาร ชินวัตร อดีตนายกรัฐมนตรี โดยเฉพาะในประเด็นข้อบกพร่องด้านนโยบายสาธารณะและการตอบคำถามต่อสื่อ ที่สะท้อนถึงความสามารถด้านการสื่อสารและการวิเคราะห์เชิงลึก

นอกจากนี้ ภคมนเป็นที่รู้จักจากการตอบโต้นักการเมืองที่กล่าวหาและใส่ความพรรค อาทิ เคยตอบโต้ สาธิต ปิตุเตชะ และ สกลธี ภัททิยกุล ที่แสดงออกถึงความผิดหวังที่พรรคประชาชนไม่ทำหน้าที่เป็นพรรคฝ่ายค้านอย่างจริงจังว่า พรรคประชาธิปัตย์ที่เคยเป็นบ้านหลังเก่าของพวกเขา ได้พายเรือให้โจรนั่งไปแล้ว โดยได้ตำแหน่งรัฐมนตรีถึง 2 ตำแหน่ง แต่กลับไม่ออกมาวิจารณ์พรรคประชาธิปัตย์

ผลงานสำคัญของภคมนในฐานะสมาชิกสภาผู้แทนราษฎรคือ ร่างพระราชบัญญัติแก้ไขเพิ่มเติมประมวลกฎหมายอาญา ว่าด้วยความผิดฐานการคุกคามทางเพศ โดยมีวัตถุประสงค์คือ ต้องการให้กฎหมายสอดคล้องกับสถานการณ์ปัจจุบัน ให้มีมาตรฐานและมีแนวทางป้องกันปัญหาทางเพศในสังคม

### สมาชิกสภาผู้แทนราษฎร
ภคมน หนุนอนันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาชน

## อ้างอิง

## แหล่งข้อมูลอื่น
* 

หมวดหมู่:บุคคลจากจังหวัดพัทลุง
หมวดหมู่:นักหนังสือพิมพ์ชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
การปริทัศน์แบบร่ม

ในการวิจัยทางการแพทย์ **การปริทัศน์แบบร่ม** หรือ **การทบทวนแบบร่ม** () เป็นงานทบทวนการปริทัศน์เป็นระบบหรือการวิเคราะห์อภิมาน
อาจมีชื่อภาษาอังกฤษอื่น ๆ รวมทั้ง overviews of reviews (ภาพรวมของการทบทวน) reviews of reviews (การทบทวนของการทบทวน) summaries of systematic reviews (การสรุปการทบทวนอย่างเป็นระบบ) หรือ syntheses of reviews (การสังเคราะห์การทบทวน)
เป็นหลักฐานที่จัดว่าดีที่สุดอย่างหนึ่งในลำดับชั้นหลักฐานที่ใช้ทางการแพทย์

โดยการสรุปข้อมูลจากบทความภาพรวมหลายฉบับ การทบทวนข้อมูลแบบร่มช่วยให้ตรวจสอบหลักฐานได้ง่ายขึ้น ทำให้เปรียบเทียบผลลัพธ์ของการทบทวนต่าง ๆ ได้
โดยอาจครอบคลุมประเด็นที่กว้างกว่าการทบทวนทั่วไป เช่น อาจพูดถึงวิธีต่าง ๆ ในการเปรียบเทียบการรักษา แทนที่จะพูดถึงวิธีเดียว
ซึ่งมีประโยชน์อย่างยิ่งในการพัฒนาแนวทางปฏิบัติทางคลินิก และในการเปรียบเทียบการรักษาที่แตกต่างกัน

## เชิงอรรถและอ้างอิง

หมวดหมู่:การปริทัศน์เป็นระบบ
หมวดหมู่:การปฏิบัติอิงหลักฐาน
หมวดหมู่:วิทยาการสารสนเทศ
หมวดหมู่:การวิเคราะห์อภิมาน
แทโจวังกอน

***แทโจวังกอน*** () เป็นละครโทรทัศน์เกาหลีใต้แนวอิงประวัติศาสตร์ปี ค.ศ. 2000 กำกับโดยคิม จง-ซ็อน นำแสดงโดยชเว ซู-จง ในบทพระเจ้าแทโจ ออกอากาศระหว่างวันที่ 1 เมษายน ค.ศ. 2000 ถึง 24 กุมภาพันธ์ ค.ศ. 2002 รวมทั้งสิ้น 200 ตอน ฉากจบของกุงเย (ตอนที่ 120) ได้รับความนิยมอย่างมาก โดยทำเรตติ้งผู้ชมสูงสุดในเขตมหานครถึง 60.4%

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2543
หมวดหมู่:ละครโทรทัศน์เกาหลีใต้ในคริสต์ทศวรรษ 2000
หมวดหมู่:ละครโทรทัศน์ที่มีฉากในยุคราชวงศ์โครยอ
หมวดหมู่:ละครโทรทัศน์แนวประวัติศาสตร์เกาหลีใต้
เซเวนตี-ทูเวอร์จินส์

***เซเวนตี-ทูเวอร์จินส์: อะคอเมดีออฟเอเรอร์ส*** () เป็นนวนิยายที่เขียนโดยบอริส จอห์นสันใน ค.ศ. 2004 โดยได้รับเสียงวิจารณ์ผสมกันตอนเผยแพร่ครั้งแรก

## เนื้อเรื่อง
ประธานาธิบดีสหรัฐวางแผนเยือนพระราชวังเวสต์มินสเตอร์ ผู้ก่อการร้ายชาวเลบานอนมีเป้าหมายที่จะลอบสังหารเขา รอเจอร์ บาร์โลว์ สส. ผู้เคราะห์ร้ายขี่จักรยานและมีผมยุ่งเหยิง มีเป้าหมายที่จะขัดขวางการโจมตีเพื่อเบี่ยงเบนความสนใจจากเรื่องอื้อฉาวที่เกี่ยวข้องกับการพัวพันทางการเงินของเขาในร้านชุดชั้นในชื่อ Eulalie

## ชื่อเรื่อง

ชื่อหนังสืออ้างอิงถึงภาพพจน์เปรียบเทียบอาการกลัวอิสลามเกี่ยวกับ "สาวพรหมจารี 72 คน" เป็นแรงจูงใจหลักของชายมุสลิมที่ยอมตายในสงครามหรือความรุนแรงทางการเมือง แนวคิดนี้ไม่ปรากฏในอัลกุรอาน ภาพพจน์เปรียบเทียบมักอ้างว่าได้รับการสนับสนุนจากฮะดีษเอเชียกลางอันครุมเครือเกี่ยวกับฮูรีในสวรรค์ คำแปลฮะดีษ "สาวพรหมจารี 72 คน" นั้นอาจมีต้นกำเนิดมาจากการแปลฮะดีษดังกล่าวเป็นภาษาอังกฤษแบบอเมริกันในยุค"สงครามต่อต้านการก่อการร้าย" ซึ่งถูกอ้างถึงในแถลงการณ์ต่อต้านอเมริกาใน ค.ศ. 1996 โดยอุซามะฮ์ บิน ลาดิน
นับแต่นั้นมา วลีนี้จึงกลายเป็นภาพพจน์เปรียบเทียบอาการกลัวอิสลามที่แพร่หลายอย่างมาก

## คำตอบรับ

## อ้างอิง

หมวดหมู่:นิยายการเมืองอังกฤษ
หมวดหมู่:นิยายเสียดสีอังกฤษ
หมวดหมู่:นิยายเสียดสีการเมือง
หมวดหมู่:วรรณกรรมการต่อต้านยิว
หมวดหมู่:การต่อต้านยิวในประเทศอังกฤษ
หมวดหมู่:ลัทธิต่อต้านชาวอาหรับ
หมวดหมู่:นิยายที่มีฉากในลอนดอน
หมวดหมู่:นิยายเกี่ยวกับการก่อการร้าย
หมวดหมู่:หนังสือโดยบอริส จอห์นสัน
มัสยิดอาสาฮาร

**มัสยิดอาสาฮาร** () เป็นมัสยิดหนึ่งในสามแห่งของนครหลวงเวียงจันทน์ ประเทศลาว สร้างขึ้นใน พ.ศ. 2519 โดยชาวจามมุสลิมจากประเทศกัมพูชา สัปบุรุษเป็นชาวจามยากจนจำนวนไม่ถึงร้อยคน ซึ่งลี้ภัยจากการฆ่าล้างเผ่าพันธุ์ในยุคเขมรแดงตั้งแต่ พ.ศ. 2518 พวกเขาถูกกดขี่ข่มเหงด้วยการบังคับเลี้ยงหมู ห้ามพูดภาษาจาม และห้ามประกอบศาสนกิจจากประเทศต้นทาง ชาวจามกลุ่มดังกล่าวจึงอพยพลี้ภัยสู่ประเทศลาว มีการก่อตั้งชุมชนและเริ่มก่อสร้างมัสยิดขึ้นใน พ.ศ. 2519 แล้วเสร็จใน พ.ศ. 2529

สิ่งก่อสร้างภายในมัสยิดอาสาฮาร ประกอบด้วยอาคารหลักสองหลัง คือ โรงละหมาด และกุตตาบ (สถาบันการศึกษา) มีพื้นที่รวม 700 ตารางเมตร (7,500 ตารางฟุต)

## อ้างอิง

หมวดหมู่:มัสยิดในประเทศลาว
หมวดหมู่:ศาสนสถานในเวียงจันทน์
หมวดหมู่:ดินแดนแทรกทางชาติพันธุ์
อีเธอร์ร็อก

**อีเธอร์ร็อก** () หรือ **อีธร็อก** () เป็นโครงการโทเคนที่ไม่สามารถทดแทนกันได้ (เอ็นเอฟที) อิงอีเธอร์เรียมใน ค.ศ. 2017 ที่พรรณาหินที่มีสีต่าง ๆ โดยมีอีเธอร์ร็อกทั้งหมด 100 ก้อน

## ภูมิหลัง
ในเดือนธันวาคม ค.ศ. 2017 มีการผลิตอีเธอร์ร็อก 100 ก้อนผ่านสัญญาอัจฉริยะ โดยใช้งานศิลปะที่นำมาจากเว็บไซต์คลิปอาร์ต และเผยแพร่ในบล็อกเชนอีเธอร์เรียม ในช่วงสามปีแรกขายหินไปได้แค่ 30 ก้อน

ในช่วงต้นสัปดาห์ของเดือนสิงหาคม ค.ศ. 2021 Gary Vaynerchuk ทวีตเกี่ยวกับอีเธอร์ร็อกและราคาพุ่งสูงจนถึงขั้นอีเธอร์ร็อกราคา 300,000 ดอลลาร์สหรัฐกลายเป็นราคาที่ต่ำที่สุดสำหรับเอ็นเอฟทีอันหนึ่งในนั้น Justin Sun ยังรายงานว่าซื้ออีเธอร์ร็อกด้วยเงิน 500,000 ดอลลาร์สหรัฐ

ในเดือนมีนาคม ค.ศ. 2022 ผู้สะสมในนาม "Dino Dealer" อ้างว่าลงรายการอีธร็อกในราคา 444 WEI (0.0012 ดอลลาร์สหรัฐ) โดยไม่ได้ตั้งใจ แทนที่จะเป็น 444 ETH (1.2 ล้านดอลลาร์สหรัฐ) และบอกว่าถูกบอทตัดราคาทันที จากนั้นเอ็นเอฟทีก็ถูกลงรายการใหม่ในราคา 600,000 ดอลลาร์สหรัฐ

## อ้างอิง

## แหล่งข้อมูลอื่น
*เว็บไซต์อีเทอร์ร็อก
อาสนวิหารร่วมกาเซเรส

**อาสนวิหารร่วมแห่งนักบุญมาริอา** () เป็นอาสนวิหารร่วมโรมันคาทอลิกในกาเซเรส ประเทศสเปน อาสนวิหารนี้ได้รับการเลือนขั้นเป็นอาสนวิหารร่วมในวันที่ 9 เมษายน ค.ศ. 1957 โดยแบ่งที่กับมุขมณฑลโกเรีย-กาเซเรสกับอาสนวิหารแห่งแม่พระรับเกียรติยกขึ้นสวรรค์ที่โกเรียในบริเวณใกล้เคียง

อาสนวิหารร่วมแห่งนี้สร้างขึ้นในศตวรรษที่ 15 ในรูปแบบสถาปัตยกรรมกอทิก โดยมีประตูทางเข้าหลักตามแบบสถาปัตยกรรมโรมาเนสก์ อาสนวิหารแห่งนี้ได้รับการขึ้นทะเบียนเป็นแหล่งมรดกโลกขององค์การยูเนสโก พร้อมกับส่วนอื่น ๆ ของเขตเมืองเก่าตั้งแต่ ค.ศ. 1986 

retablo หลักในคริสต์ศตวรรษที่ 16 ซึ่งอุทิศแด่พระนางพรหมจารีรับเกียรติยกขึ้นสวรรค์ สลักโดย Roque Balduque และ Diego Guillen Ferrant

## ภาพ

Cáceres Co-Cathedral 2023 - interior.jpg|ภาพข้างใน
Cáceres Co-Cathedral 2023 - organ.jpg|ออร์แกน
Cáceres Co-Cathedral 2023 - Chapel of the Holy Sacrament.jpg|โบสถ์น้อยแห่งศีลศักดิ์สิทธิ์ (Chapel of the Holy Sacrament)
Cáceres Co-Cathedral 2023 - triptych.jpg|บานพับภาพการตรึงกางเขน
Cáceres Co-Cathedral 2023 - Chapel of the Black Christ.jpg|โบสถ์น้อยแห่งพระคริสต์ดำ (Chapel of the Black Christ)
Cáceres Co-Cathedral 2023 - Statue.jpg|รูปปั้นเปโดรแห่งอัลกันตาราโดยเอนริเก เปเรซ โกเมนดาโดร์


## อ้างอิง